Σουπερμάρκετ της Sheriff στη Τιράσπολ, φωτογραφημένο το 2011
Η **Sheriff** (ρωσικά: Шериф) είναι η δεύτερη μεγαλύτερη εταιρεία που εδρεύει στην Υπερδνειστερία, στην πόλη Τιράσπολ. Σχηματίστηκε στις αρχές της δεκαετίας του 1990 από τους Βίκτορ Γκουσάν και Ίλγια Καζμάλι, πρώην μέλη των ειδικών υπηρεσιών. Η εταιρεία έχει μεγαλώσει και περιλαμβάνει σχεδόν όλες τις μορφές των κερδοφόρων ιδιωτικών επιχειρήσεων σε αυτήν τη μικρή μη αναγνωρισμένη χώρα, και έχει εμπλακεί σημαντικά ακόμη και στην πολιτική και το ποδόσφαιρο της Υπερδνειστερίας.

Το 2012, η εταιρεία απασχολούσε 13.157 υπαλλήλους.

Δραστηριότητα
-------------

Σούπερ μάρκετ της Sheriff υπό κατασκευή στην πόλη του Μπεντέρι
Πρατήριο καυσίμων της Sheriff κοντά στη Τιράσπολ
Η εταιρεία διαθέτει μια αλυσίδα πρατηρίων καυσίμων, μια αλυσίδα σούπερ μάρκετ, ένα τηλεοπτικό κανάλι, ένα εκδοτικό οίκο, μια κατασκευαστική εταιρεία, έναν έμπορο Mercedes-Benz, μια διαφημιστική εταιρεία, ένα εργοστάσιο απόσταξης, δύο εργοστάσια ψωμιού, ένα δίκτυο κινητής τηλεφωνίας, την ποδοσφαιρική ομάδα ΦΚ Σερίφ Τιράσπολ και το νεόκτιστο Στάδιο Σερίφ με εκτιμώμενο κόστος 200 εκατομμυρίων δολαρίων συμπεριλαμβανομένων ένα ξενοδοχείο πέντε αστέρων το οποίο βρίσκεται ακόμα υπό κατασκευή.

Πολιτικές σχέσεις
-----------------

Τα κεντρικά γραφεία της Sheriff
Οι κυβερνητικές πολιτικές της Υπερδνειστερίας έχουν απομονώσει την περιοχή από την υπόλοιπη Μολδαβία, επιτρέποντας στην εταιρεία να κατέχει μονοπώλιο. Αυτό οδήγησε σε μία χρόνια συνεργασίας μεταξύ της κυβέρνησης του Ιγκόρ Σμίρνοφ και της εταιρείας. Η εταιρεία υποστήριξε την κυβερνητική πολιτική και σε αντάλλαγμα η τελωνειακή υπηρεσία, με επικεφαλής τον γιο του προέδρου, τον Βλαντιμίρ, έδωσε στην Sheriff μείωση φόρων και δασμών εισαγωγής. Επίσης ήταν σημαντικός αφανής εταίρος μεταξύ της ηγεσίας της εταιρείας.

Ωστόσο, με το πέρασμα των χρόνων, η απροσδιόριστη κατάσταση της Υπερδνειστερίας επιβράδυνε την ανάπτυξη της Sheriff. Όταν το 2000 ιδρύθηκε ένα νέο κόμμα, η Ανανέωση, με στόχο την ανεξαρτησία της περιοχής από τη Μολδαβία, η Sheriff το υποστήριξε. Η Ανανέωση είναι επίσης γνωστό για την υποστήριξη των συμφερόντων της μεγάλης εταιρείας. Ο συνιδρυτής της εταιρείας Καζμάλι και η Διευθύντρια Ανθρωπίνων Πόρων της εταιρείας, Ιλόνα Τιουργιάεβα εξελέγησαν στο κοινοβούλιο ως μέλη της Ανανέωσης. Κάποιες πηγές των μέσων ενημέρωσης ισχυρίζονταν ότι ο Όλεγκ Σμιρνόφ, μικρότερος γιος του προέδρου Ιγκόρ Σμιρνόφ, ήταν μεταξύ των κορυφαίων προσώπων στην ηγεσία της εταιρείας, αν και οι ισχυρισμοί αυτοί δεν έχουν αποδειχθεί. Επιπλέον μετά το 2006 η ηγεσία της εταιρείας αντιτίθεται ανοιχτά στην πολιτική του Σμιρνόφ. Μετά τις προεδρικές εκλογές του 2011 οι κατηγορίες για τη συμμετοχή της φράξιας Σμιρνόφ στην εταιρεία εξαφανίστηκαν από τα άρθρα σχετικά με την Υπερδνειστερία.

Η εταιρεία έχει χρησιμοποιήσει την οικονομική της ισχύ για να επηρεάσει τις εκλογές, λόγω της κυριότητας του δικτύου κινητής τηλεφωνίας και του TSV, έναν τοπικό τηλεοπτικό σταθμό. Κατά τις Κοινοβουλευτικές εκλογές του 2005, η Ανανέωση κέρδισε την απόλυτη πλειοψηφία στο κοινοβούλιο, λαμβάνοντας τις 23 από τις 43 έδρες. Αυτή η νίκη ανέτρεψε τον μακροχρόνιο ομιλητή της βουλής Γκριγκόρι Μαρακούτσα, αντικαθιστώντας τον με την ηγέτη της Ανανέωσης Εβγκένι Σέβτσουκ, που επίσης είχε ισχυρούς δεσμούς με την Sheriff.

Φοβούμενος την απώλεια της εξουσίας, η κυβέρνηση του Σμιρνόφ κατηγόρησε τον Σέβτσουκ και την Sheriff ότι σχεδιάζει ένα πραξικόπημα στην Υπερδνειστερία. Η κατηγορία δήλωνε ότι η εταιρεία σχεδίαζε για την επανένταξη της Υπερδνειστερίας στη Μολδαβία, σε αντάλλαγμα για κερδοφόρες επιχειρηματικές συνθήκες για την εταιρεία. Η εταιρεία έχει απορρίψει αυτές της κατηγορίες και υποστήριξε επίσης ότι επιθυμούν την ανεξαρτησία της Υπερδνειστερίας από τη Μολδαβία. Μετά από πολλαπλές επιθέσεις μεταξύ των δύο μερών, ο Σμιρνόφ έλαβε την υποστήριξη της ρωσικής κυβέρνησης. Από τότε, ο Σέβτσουκ έχει εξαφανιστεί σχεδόν εξ ολοκλήρου από τα μέσα μαζικής ενημέρωσης, και δεν συμμετείχε ως υποψήφιος στις προεδρικές εκλογές του Δεκεμβρίου 2006. Ωστόσο, το 2011 ο Σέβτσουκ κέρδισε τον Ιγκόρ Σμιρνόφ και τον νέο ηγέτη της Ανανέωσης Ανατόλι Καμίνσκι στις εκλογές για την Προεδρία της δημοκρατίας. Στις 29 Δεκεμβρίου 2012 ο Πρόεδρος Γιεβγκένι Σέβτσουκ εξέδωσε διάταγμα για την κατάργηση όλων των προτιμήσεων που είχαν χορηγηθεί προηγουμένως για τη Sheriff από τον Ιγκόρ Σμίρνοφ, τερματίζοντας έτσι την περίοδο την προνομιακή θέση της εταιρείας στην οικονομία της Υπερδνειστερίας.

Διοικητικό συμβούλιο
--------------------

* Πρόεδρος: Βίκτορ Αλεξάντροβιτς Γκουσάν
* Γενικός διευθυντής: Ντμίτρι Βασίλιεβιτς Ογκίρτσουκ
* Πρώτος αναπληρωτής γενικός διευθυντής: Πορφίρι Βλαντιμίροβιτς Σκίλνιουκ

Η έδρα της εταιρείας βρίσκεται στη Τιράσπολ, οδός Σεβτσένκο 81/11, στις γεωγραφικές συντεταγμένες 46°50′47.54″N 29°36′46.26″E﻿ / ﻿46.8465389°N 29.6128500°E﻿ / 46.8465389; 29.6128500.

Παραπομπές
----------

1. ↑  «*"Transnistria 2006: Is Regime Change Underway?"*». Αρχειοθετήθηκε από το πρωτότυπο στις 27 Σεπτεμβρίου 2007. Ανακτήθηκε στις 14 Σεπτεμβρίου 2018.
2. ↑   Официальный сайт ООО "Шериф". Экономическая результативность
3. ↑  «Sports in Pridnestrovie: Going for Gold». Αρχειοθετήθηκε από το πρωτότυπο στις 24 Οκτωβρίου 2010. Ανακτήθηκε στις 14 Σεπτεμβρίου 2018.
4. ↑  Solovyev, V. & Zygar M. (2006-09-19).
5. ↑  McCracken, Patti (2006-02-12).
6. ↑  Jahn, George (2004-01-18).
7. ↑  «*"Moldova's Future Uncertain."*». Αρχειοθετήθηκε από το πρωτότυπο στις 11 Μαρτίου 2007. Ανακτήθηκε στις 14 Σεπτεμβρίου 2018.
8. ↑  Protsyk, Oleh.
9. ↑  "Renewal, Pridnestrovie's reformist opposition party." Αρχειοθετήθηκε 2016-05-01 στο Wayback Machine. pridnestrovie.net.
10. ↑  Botan, Igor (2006-01-17).
11. ↑  vspmr.org
12. ↑  *"Four Persons Run For Head of Transnistria"* Αρχειοθετήθηκε 2007-09-27 στο Wayback Machine. Σφάλμα στο πρότυπο webarchive: Ελέγξτε την τιμή `|url=`. Empty, Retrieved 2006-11-13.
13. ↑  An aided economy.
14. ↑  Нас ждут «голые» полки магазинов? Профсоюзные Вести, 16 February 2013.  Αρχειοθετήθηκε 2016-03-04 στο Wayback Machine.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Sheriff (εταιρεία)** |

* Ιστοσελίδα της Sheriff
* TSV, ο τηλεοπτικός σταθμός της Sheriff Αρχειοθετήθηκε 2017-06-28 στο Wayback Machine. (στα ρωσικά)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 125108417
* GND: 1254670645

 |

 |